***Световен ден за борба с туберкулозата и***

***„Седмица на отворените врати“***

Заболяемостта от туберкулоза в страната за 2024 г. е 13,7 на 100 000 население, като регистрираните лица с туберкулоза са 913. За сравнение през 2014 г. техният брой е 1 872, като се запазва тенденцията броят на мъжете да е по-голям от този на жените.

Прекратяването на епидемията от туберкулоза до 2030 г. е сред здравните цели на Целите на ООН за устойчиво развитие, а навременно откриване и правилна диагноза са сред предизвикателствата пред здравния сектор.

Изпълнението на Националната програма за превенция и контрол на туберкулозата в България за периода 2021-2025 г. цели да се намали заболеваемостта от туберкулоза в страната. За да се изпълнят дейностите и постигнат целите на програмата се обявява „Седмица на отворените врати“, която да се проведе в дните: 16, 19 и 20.06.2025г. с работно време от 07,00ч. до 12,00ч. в ТУБ кабинет на МБАЛ-Добрич (Терапевтичен корпус, приземен етаж).

Инициативата ще даде възможност на всеки за достъп до здравни услуги, ще повиши обществената информираност по отношение на туберкулозата като: начин на заразяване, рискови фактори, различните форми на заболяването, лечение, превенция.

След проведения скрининг, на лицата в риск ще се извърши консултация от лекар и при необходимост преглед и изследвания.